הילה טימור אשור

הילה טימור אשור (נולדה ב-10 במרץ 1970) היא קולנוענית תיעודית, סופרת ועיתונאית ישראלית, העוסקת ביזמות חברתית; רוב יצירותיה דנות בחיבור בין העולם החרדי לעולם החילוני ובשואה.

ביוגרפיה
הילה טימור אשור נולדה ליצחק ומאירה טימור, דור שני לניצולי שואה מצד אביה.

גדלה ברמת השרון. החל מגיל ארבע עשרה הייתה כתבת צעירה ב"מעריב לנוער" והוציאה ספר נוער בהוצאה לאור של איטו אבירם, שזכה לפופולריות.
 בוגרת תיכון אלון ברמת השרון. בצה"ל שירתה כצלמת במודיעין אוויר.

במהלך שירותה הצבאי ולאחריו הייתה כתבת ב"ראש אחד" וב"על השרון";

בהמשך כתבה ב"הורים וילדים" ובמגזינים נוספים.

בשנים 1993–1997 למדה בבית הספר סם שפיגל לקולנוע ולטלוויזיה

ועשתה התמחות מעשית בבימוי, תסריט, עריכה והפקה; בשנים 1998–1999 למדה לתואר ראשון באמנות בחינוך, אוניברסיטת לידס. קיבלה תעודת הוראה במכללה לחינוך ע"ש דוד ילין, ירושלים; היא בוגרת תואר שני באומנות ביהדות מטעם מכון שכטר למדעי היהדות, בו למדה בשנים 2007–2010.

בשנים 1996–2012 טימור אשור הקימה וניהלה את מגמת "אמנות הקולנוע" בבית הספר התיכון ע"ש רנה קסין בירושלים.

עמדה בראש מדור תקשורת בגף לתרבות ואומנות בשכונות במשרד החינוך. בשנים 1995–2010 ניהלה פרויקט טלוויזיה קהילתית לגמלאים בירושלים במסגרת עמותת "עידן".

בשנים 2010–2015 טימור אשור הקימה וניהלה את "סינמה שריגים",

מרכז חברתי ביישוב שריגים. היא הקימה את "נשים נהדרות" - קבוצת נשים חרדיות וחילוניות שמפיקות יחדיו סרטים במימון הסוכנות היהודית,

המיזם הוצג בקהילות יהודיות ברחבי תבל וממנו יצא פסטיבל סרטים.

נבחרה לאחת מחמישים הנשים המשפיעות בבית שמש ומטה יהודה.

בשנים 2022-2021 ניהלה את יד חריף, מרכז לאמנות בצרעה.

ביימה שבעה סרטים תיעודיים שהוקרנו בערוצי הטלוויזיה 1, 2, 10 ו-11 ובפסטיבלי קולנוע בעולם. כתבה תסריט ל"ראשיתה", דוקו תנועה, הקרנה בפסטיבל היהודי למחול 2024.

הרומן הראשון פרי עטה, "הקשה של הלחם", ראה אור בהוצאת כנרת זמורה-ביתן דביר בשנת 2019. חציו הראשון של הספר מספר על הניה טוכמינץ, סבתה של הילה (אם אביה), בת למשפחה חסידית, הבורחת מבית הוריה בעקבות אהובה צמח מעיירה במזרח פולין לרוסיה. צמח עזב את הישיבה ואת הדת, הפך לקומוניסט ונהרג כחייל בצבא האדום. הניה עלתה לישראל והתחתנה בשנית.
חציו השני של הספר מספר על הילה טימור אשור, נכדתה של הניה, בהיותה נערה בשנות השבעים והשמונים ומגולל את יחסיה עם סבה וסבתה בגני תקוה, בה השתקעו. הספר היה לרב-מכר, הוא תורגם לפולנית ויצא לאור בפולין ב-2022.

החל מ-2018 כתבת במוסף "שישבת" של העיתון "ישראל היום". בשנים 2023-2022 כתבה בשבועון "בראשית".

בשנים 2025-2022 ניהלה את מרכז גינוגלי לאמנות חזותית וגלריה ג'ינוגלי, הגלרה היחידה בארץ המתמחה בבני נוער. במסגרתה אצרה תערוכות ויזמה פרויקטים חברתיים בשילוב אמנות, ביניהם: "גיבורות השעה" - תערוכת גרפיטי שהציגה במהלך מלחמת חרבות ברזל, בה ציירו על קירות הגלריה אמני גרפיטי ציורים אודות נשים גיבורות במלחמה, באצירתו של יובל כספי. קרן דה מיס יצרה את העבודה המרכזית והאמנית טל טנא צצקס יצרה חדר ורוד לזכרה של אמנית הגרפיטי, ענבר היימן ("פינק"), שנרצחה במסיבת הנובה וגופתה נחטפה.
"כל ילד חייב עפיפון" - מיזם עפיפוני תפילה בהלכו הפריחו קרוב לעשרת אלפים ילדים עפיפונים עליהם כתבו את התפילות שלהם בראשית מלחמת חרבות ברזל: ילדי ירושלים ואילת וילדי מפונים שהתארחו בערים אלו. "מצלמה ונער" - טימור אשור אצרה את התערוכה בשיתוף עם גיא בירן. מאוצר הצילומים שהותיר אחריו לביץ ליפשיץ, ההרוג הראשון בתמרון בחרבות ברזל, בתערוכה מיצב של האמן וניה שאוב עליו מוצגות חלק מהתמונות. בנוסף: ניהלה אומנותית תחרות צילום, בשיתוף נשיונל גאוגרפיק, "ירושלים בתנועה", ובה מסלול לבני נוער על שם לביא ליפשיץ.
אצרה תערוכת קרמיקה, "לשקול, לקלף געגוע", של האומנית שלומית מנדלקורן 2023.
במסגרת ג'ינוגלי הובילה מיצג אומנותי בעדלאידע בירושלים.
בשנת 2025 ליוותה כמתעדת דוקומנטרית משלחת אמהות שכולות ממלחמת חרבות ברזל מטעם עמותת Journey 4 Hope.

ספרים שכתבה
בגוף ראשון (עם אורן ציבלין), ספר הדרכה למתבגרים, הוצאת ליאב, 1988.
הקשה של הלחם, רומן, הוצאת כנרת זמורה ביתן, בעריכת יגאל שוורץ, 2019.
 Skórka od chleba, Wydawnictwo Pascal, 2022.

פילמוגרפיה
 1997 - אהבה ואיידס, פרס משרד החינוך לתסריט תיעודי.
 1998 - אבן נייר ומספריים, תסריט, בימוי ועריכה של סרט תיעודי, בתמיכת הרשות השנייה לטלוויזיה ולרדיו. הקרנות: בערוץ 2 1998, בכנס בינלאומי לזכויות הילד בז'נבה 1999, כנס אנתרופולוגים בג.ג. אולפני ישראל 2003, הקרנה באו"ם 2007.
 2003 - על החיים ועל המוות, התסריט זכה בפרס המועצה הישראלית לתרבות ואמנות, הסרט קיבל גם את תמיכת הקרן לעידוד הפקות מקור.
 2007 - הייתה לי דמעתי לחם, מענק פיתוח לתסריט במסגרת "הרמת מסך", זכה בפרס זבולון המר לכותב תסריט.
 2013 - נשים נהדרות, סיפורו של דיאלוג בין נשים חרדיות וחילוניות בבית שמש ומטה יהודה. הנשים מקיימות דיאלוג באמצעות הפקת סרטים והסרט עוקב אחר התהליך אותו עברו. (הסרט הופק בתמיכת קרן גשר לקולנוע רב תרבותי והסוכנות היהודית), הקרנות: ערוץ 1, סמינר "לימוד" דרום אפריקה", סינמטקים ברחבי הארץ.
 2015 - המסע של פולין, במאית ועורכת של הסרט התיעודי העוקב אחר מסע של מוגבלים שכלית במחנות ההשמדה בפולין. הסרט הוקרן ב-15 פסטיבלים ברחבי העולם. הוקרן בערוץ 10 באוגוסט 2017.
 2018 - כפר קטן ומערה, במאית ועורכת הסרט. סיפורו של כפר קטן ביוון שהתגייס כולו להציל משפחה יהודיה אחת במלחמת העולם השנייה. גרסה מקוצרת של הסרט הוקרנה ב"רואים עולם", ערוץ 11
 2018 - תשעה חודשים וילד, בשיתוף ינון מילס, "המגזין", אושרת קוטלר, ערוץ 10.
 2018 - חיה מיום ליום, תסריט צילום ובימוי. סרט תעודה על נעמה עידן, הבעלים החרדית של עיתון יום ליום. מענק פיתוח: המיזם המשותף קרן גשר לקולנוע רב תרבותי/ אביחי.
 2019 - בחזרה לביאלה, במאית כתבה, על מפגשי יוצאי העיר ביאלא פודולסק שבפולין, רואים עולם, כאן 11.

קישורים חיצוניים


קטעים מסרטיה:

המסע של פולין 
הכפר היווני שהציל משפחה שלמה, רואים עולם, ערוץ פייסבוק של כאן 11
ינון מילס, בעיצומו של הליך פונדקאות: עדי עברה השתלת כליה - שתרם בן זוגה, החדשות 13, 25 באוגוסט 2018
טלי כהן, "המסע הזה היה שונה מכל המסעות שבאו לפניו", באתר Mivzak Live, 31 ביולי 2017

על הרומן "הקשה של הלחם"
"הקשה של הלחם": רומן היסטורי על יהדות אירופה בימי המלחמה , ריקלין & מגל ושות', ריאיון, עם שמעון ריקלין וינון מגל, ערוץ 20, 10 ביוני 2019
דריה מעוז, "שואה שלהן", ישראל השבוע, ישראל היום, 12 ביולי 2019, עמ 22. 
פרופ' יגאל שוורץ, על הספר "הקשה של הלחם", בערוץ של הילה טימור אשור באתר יו טיוב

 אתי בן עמי, "הקשה של הלחם" (ריאיון), פורטל אתיקה – חיבורים והעצמות נשים בעסקים, 14 ביוני 2019
הילה טימור אשור, "ללכת אחרי התכלת" (נתנו את האות: הספר שהיווה השראה), באתר ישראל היום, 10 ביוני 2019, עמ 20–21.
הילה טימור אשור, "אהבה היא לא כיכר לחם, היא אף פעם לא נגמרת". על ספרי: הקשה של הלחם, קשר עין גיליון 290 – ירחון ארגון המורים – יוני 2019, עמ' 40–41
דניאל טלאור, גם אותו אוכלים: "הקשה של הלחם", שמשנט – הפורטל של בית שמש ומטה יהודה, 27 במאי 2019
קרן אגמון, הקשה של הלחם/ הילה טימור אשור, באתר סלונה, 14 במרץ 2019
אהבה היא לא ככר לחם, היא אף פעם לא נגמרת, באתר סלונה, 12 באפריל 2019

על הפרויקט "נשים נהדרות"
גל גבאי, "פרויקט קולנוע משותף: דתיות וחילוניות בבית שמש: מגשרות על הפערים", בתוכנית עושים סדר חדש (ריאיון עם טימור אשור ולילי בן עמי), החינוכית כאן, 23 בפברואר 2016 (1.18 עד 9.57)


כתבותיה:








הערות שוליים

קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:סגל ישראל היום
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות תיכון אלון (רמת השרון)
קטגוריה:בוגרי תיכון אלון (רמת השרון)
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:בוגרות אוניברסיטאות ומכללות בממלכה המאוחדת
קטגוריה:בוגרי אוניברסיטת לידס
קטגוריה:בוגרות המכללה האקדמית לחינוך ע"ש דוד ילין
קטגוריה:בוגרי המכללה האקדמית לחינוך ע"ש דוד ילין
קטגוריה:נשות חינוך ישראליות
קטגוריה:אנשי חינוך ישראלים
קטגוריה:יזמות חברתיות ישראליות
קטגוריה:יזמים חברתיים ישראלים
קטגוריה:ישראליות שנולדו ב-1970
קטגוריה:ישראלים שנולדו ב-1970